er det farligt, at skjule tekster på en side?
ja, det kan det godt være. det kommer lidt an på, hvordan du skjuler det, og hvorfor du gør det.
hvis du skjuler tekster i et forsøg på at snyde søgemaskinerne til at se noget, som brugerne ikke kan se, så er der en stor risiko for, at søgemaskinerne finder ud af det på et tidspunkt. hvis de gør det, kan det få negative konsekvenser for denne side eller hele dit website.
det springende punkt er, om teksterne er permanente eller midlertidigt skjult for brugerne.
der kan godt være helt legitime grunde til at skjule tekster. det kan f.eks. være navigationsmenuer, der folder sig ud eller mere information om et produkt, der først viser sig, når brugeren klikker på det. denne type af skjulte tekster vil søgemaskinerne normalt ikke have noget imod.